Държавен вестник, бр. 72, 2024 г., стр. 9

БРОЙ  72	
Д Ъ Р Ж А В Е Н  В Е С Т Н И К 	
СТР.  9  
в) информация, че предприятието майка е 
освободено от задълженията по чл. 51, ал. 1 – 9.
(2) Предприятие майка, което е и дъщерно 
предприятие, контролирано от предприятие 
майка, регулирано от законодателството на 
трета държава, се освобождава от задълже­
нието за изготвяне на консолидиран отчет за 
устойчивостта по чл. 51, когато са изпълнени 
следните условия:
1. освобождаваното предприятие майка и 
неговите собствени дъщерни предприятия са 
включени в консолидирания доклад за устой­
чивостта на предприятието майка, който е 
изготвен в съответствие с Европейските стан­
дарти за отчитане на устойчивостта или със 
стандарти, признати за еквивалентни на тях;
2. докладът за дейността на освобождава­
ното предприятие майка съдържа следната 
информация:
а) наименованието и седалището на предпри­
ятието майка, което оповестява информация на 
равнище група в съответствие със стандарти, 
признати за еквивалентни на Европейските 
стандарти за отчитане на устойчивостта;
б) препратка към интернет страницата, на 
която е публикуван консолидираният доклад за 
дейността, съответно консолидираният отчет 
за устойчивостта на предприятието майка, 
което оповестява информация на равнище 
група, както и докладът с одиторското мнение 
за изразяване на сигурност по устойчивостта 
от регистриран одитор;
в) информация, че предприятието е осво­
бодено от задълженията по чл. 51, ал. 1 – 9;
3. консолидираният отчет за устойчивост­
та и мнението за изразяване на сигурност по 
устойчивостта, изразено от едно или повече 
лица – регистрирани одитори или одиторски 
дружества, които имат право да подписват 
доклади с одиторско мнение относно информа­
цията в отчета за устойчивостта към доклада 
за дейността съгласно законодателството, при­
ложимо към предприятието майка, са публи­
кувани в търговския регистър и регистъра на 
юридическите лица с нестопанска цел;
4. оповестяванията, предвидени в чл. 8 от 
Регламент (ЕС) 2020/852, обхващащи дейнос­
ти­те, извършвани от дъщерно предприятие, 
освободено по чл. 50, се включват в доклада 
за дейността на освобождаваното предпри­
ятие майка или в консолидирания отчет за 
устойчивостта, изготвен от предприятието 
майка, регулирано от законодателството на 
трета държава.
(3) За целите на ал. 1 и 2 и когато се прилага 
чл. 10 от Регламент (ЕС) № 575/2013, кредит­
ните институции съгласно чл. 4, параграф 1, 
т. 1 от същия регламент, които са дълготрайно 
свързани с централен орган, извършващ надзор 
над тях при условията, определени в чл. 10 от 
същия регламент, се третират като дъщерни 
предприятия на централния орган.
(4) За целите на ал. 1 и 2 застрахователите 
с право на достъп до единния пазар на Евро­
пейския съюз, които въз основа на финансова 
връзка, посочена в чл. 233, ал. 2 от Кодекса за 
застраховането, са част от група и подлежат 
на групов надзор в съответствие с чл. 234, 
ал. 1, т. 1 – 3 от същия кодекс, се третират 
като дъщерни предприятия на предприятието 
майка на тази група.
(5) Освобождаването по ал. 1 – 4 не се 
прилага за големите предприятия, които са 
предприятия от обществен интерес съгласно 
§ 1, т. 22, буква „а“ от допълнителните раз­
поредби.“
§ 23. В глава седма се създава Раздел IVa 
с чл. 52б и 52в:
„Раздел IVа
Отчет за устойчивостта за предприятия от 
трети държави
Чл. 52б. (1) Предприятията по чл. 39, ал. 2, 
които са дъщерни на крайно предприятие 
майка, регулирано от законодателството на 
трета държава, публикуват отчет за устойчи­
востта на предприятието от трета държава.
(2) Алинея 1 се прилага, когато крайното 
предприятие майка на равнище група има 
нетни приходи от продажби в Европейския 
съюз, надвишаващи 150 000 000 евро за всеки 
от последните два отчетни периода, включи­
телно текущия.
(3) Отчетът за устойчивостта съдържа 
информацията по чл. 51, ал. 2, т. 1, букви 
„в“ – „д“, т. 2 – 5 и, когато е приложимо, по 
чл. 51, ал. 2, т. 7 на равнище група на край­
ното предприятие майка от трета държава.
(4) Клон на предприятие, регулирано от 
законодателството на трета държава, публи­
кува отчет за устойчивостта, когато са налице 
следните обстоятелства:
1. предприятието от трета държава няма 
дъщерно предприятие по ал. 1 на територията 
на страната;
2. предприятието от трета държава на 
равнище предприятие или на равнище гру­
па, когато това е приложимо и то е крайно 
предприятие майка, има нетни приходи от 
продажби в Европейския съюз, надвишаващи 
левовата равностойност на 150 000 000 евро 
за всеки от последните два отчетни периода, 
включително текущия;
3. клонът има нетни приходи от продаж­
би, надвишаващи левовата равностойност на 
40 000 000 евро през предходния отчетен 
период.
(5) Отчетът за устойчивостта по ал. 4 съдър­
жа информацията по чл. 51, ал. 2, т. 1, букви 
„в“ – „д“, т. 2 – 6 и, когато е приложимо, по 
чл. 51, ал. 2, т. 8, обобщена на ниво група или 
ако не е приложимо, на индивидуално ниво 
на предприятието от трета държава.